**Fjórði fundur samstarfshóp um gerð stjórnunar- og verndaráætlunar fyrir þjóðgarðinn Snæfellsjökul**

**13. október 2020 kl. 14:30**

**Fundarmenn**

* Guðbjörg Gunnarsdóttir
* Þórdís Vilhelmína Bragadóttir
* Róbert A. Stefánsson
* Jón Björnsson
* Olga Sædís Aðalsteinsdóttir
* Ásta Hermannsdóttir
* Jónína Herdís Ólafsdóttir
* Sæmundur Kristjánsson
* Linda Björk Hallgrímsdóttir

Fjarverandi

**Dagskrá:**

1. Farið yfir stöðuna
2. Önnur mál

**Fundarefni:**

1. **Staðan**

* Guðbjörg fór yfir stöðuna frá seinasta fundi er varðar íbúafund á svæðinu. Hægt að halda með stuttum fyrirvara. Covid setur þó strik í reikninginn varðandi hvort og hversu margir geta mætt á opinn fund. Aðrir möguleikar hafa líka verið skoðaðir.
* Mikið að gerjast í tölvubrasanum varðandi möguleika á að halda stærri fjarfundi. Ræddir voru nokkrir tæknimöguleikar sem kæmu til greina. Hægt að hafa hugarflug með minni hópum á netinu. Mikilvægt að hafa góða hópstjóra til að virkja alla í hópnum. Umræða fór fram um reynslu af funda/hópastarfi á netinu. Rætt var um að hámarksstærð hópa í hópastarfi væri ca 8, helst færri. Undirbúningur skiptir öllu máli og það að vera búinn að skrá sig og tengjast snemma ef upp koma tæknivandamál.
* Rætt var um möguleikann að í staðinn fyrir opinn fund að auglýsa eftir fólki í vinnuna og hafa þá minni fundi um ákveðna þætti í nóvember og stór opinn fundur eftir jól eða í vor þar sem væri kynning á vinnunni áður en áætlunin fer út í kynningarferli.
* Guðbjörg heldur áfram að skoða fyrirkomulag funda, hvernig best sé að útfæra þetta.

1. **Önnur mál**

* Umræða fór fram um fornleifaskráningu í þjóðgarðinum sem er mjög aðkallandi. Rætt var um möguleikann á að setja hana í aðgerðaráætlunina.

Dagskrá lokið 15:16.